ফিফা সভাপতি
ফিফা সভাপতিদের তালিকা নিম্নে দেয়া হলো। বিশ্ব ফুটবল সংস্থা ফিফা'র পরিচালনা পরিষদের প্রধান হিসেবে তিনজন সভাপতি মেয়াদকালীন সময়ে মৃত্যুবরণ করেছিলেন। বর্তমান সভাপতি হিসেবে দায়িত্বে রয়েছেন সুইস-ইতালীয় বংশোদ্ভূত জিয়ান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা কংগ্রেসের এক্সট্রাঅর্ডিনারী অধিবেশনে তাকে নির্বাচিত করা হয়। তাকে নির্বাচিত করার পূর্বে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়।